‘ઈસ્ટર્ન એન્ડ ઓરિએન્ટ’ કંપનીની સ્ટીમરમાં એક જમાનામાં પ્રેમીઓ માટે ખાસ સ્ટીમરની મુસાફરી રખાતી તે સ્ટીમરમાં હનિમૂનવાળાં યુગલો જ મોટે ભાગે મુસાફરી કરવા આવતાં. વેનિસમાં તરતી બોટમાં નૌકાચાલક વાયોલિન વગાડીને વરસાદ આવે ત્યારે ભીંજાયેલા પ્રેમીઓને એકલા છોડીને બીજી બોટમાં ચાલી જઈ પ્રેમી યુગલને રોમાન્સ માટેનું એકાન્ત ‘દાન’ કરે છે. માડાગાસ્કરના બંદરે તો ખાસ ‘લવ ક્રૂઝ (CRUISE) નામની રોમાન્ટિક સમુદ્રી સફર રખાતી હતી. હવે બહુ ઓછી થઈ છે. ઈટાલીમાં તો બીચ ઉપર મોટાં મોટાં પોસ્ટર ચોડાય છે કે- તમારે ડબલ ભીંજાવું હોય તો અમારા બીચ ઉપર આવો. એન. ડેવિડસન નામના લેખકે ‘ધ બુક ઓફ લવ’ નામના પુસ્તકમાં લખ્યું છે કે પ્રેમીઓએ મહત્તમ પ્રેમપત્રો વર્ષાઋતુમાં લખ્યા હોય છે.